«Ժամանակ» թերթը գրում է. «ԵԽԽՎ-ում ունեցած ելույթում Սերժ Սարգսյանը հույս էր հայտնում, որ ի վերջո Եվրամիությունն ու Եվրասիական միությունը գործակցելու են, քանի որ անընդհատ հակադրության վրա չի կարող կառուցվել զարգացում եւ անվտանգություն: Ընդամենը մի քանի օր անց, իհարկե՝ ոչ Եվրամիության մակարդակում, սակայն մենք ականատես եղանք Ռուսաստանի դեմ մեկուսացման ու պատժամիջոցների քաղաքականության նոր ալիքի՝ ԱՄՆ ֆիննախի հրապարակած «Կրեմլի ցուցակի» տեսքով: Թեեւ խոսքը Եվամիության մասին չէ, սակայն ակնհայտ է նաեւ, որ այս գործում ԱՄՆ-ը լինելու է օրակարգ թելադրող, եւ այս առումով Եվրամիության քաղաքականությունը եթե զուգահեռ չխստանա ու կոշտանա, ապա առնվազն չի թուլանալու, քանի դեռ ԱՄՆ-ը ձգում է օղակը: